# info

name: detailed_info
value:
© Suomen Tunnustuksellinen Luterilainen Kirkko 2017<br/>
ISBN 978-951-9318-87-5 (sid.)<br/>
ISBN 978-951-9318-88-2 (PDF)<br/>
2. painos, St. Michel Print, Mikkeli 2018<br/>
Copyrighted; Creative Commons Attribution-NonCommercial-NoDerivatives 4.0 (CC BY-NC-ND 4.0), 
see https://creativecommons.org/licenses/by-nc-nd/4.0/<br/>
eversion: 2018.09.16 <br/>


# commentaries

marker: [1]
text:
Jumala, hepreaksi Elohiim, on monikossa, mutta sitä koskeva verbi on yksikössä. Näin yksinkertaisella tavalla alkukieli ilmaisee Jumalan olemuksen ykseyden ja persoonien moneuden (Jumala Isä, Sana ja Henki).


marker: [2]
text:
Tässä maa, ihmiskunnan ja erityisesti Jumalan kansan tuleva koti, tulee kerronnan keskipisteeksi, siksi "mutta". Heprean konsekutiivinen vav ei ole varsinainen sana, vaan prefiksi, joka liittää samaan jaksoon kuuluvan kerronnan yhteen. Tämän liitännäispartikkelin tavallinen merkitys on 'ja'. KR-38 kääntääkin sen hyvin usein orjallisesti 'ja' sanalla, välistä myös 'sitten', 'silloin', 'mutta', 'niin' [asiain näin ollen] tai jättää kääntämättä. Suomeksi se voidaankin kääntää kerronnan jatkuvuutta kuvaamaan temporaalisesti, eksplikatiivisesti ja adversatiivisesti yhteydestä riippuen mm. mainituilla sanoilla, sekä myös esim. sanoilla 'vielä', 'myös', 'tai', 'taas' ym. Usein on parasta jättää se kääntämättä.


marker: [4]
text:
Heprea ei käytä tässä järjestyslukua, koska muita päiviä ei vielä ollut. Samalla se määrittelee päivän.


marker: [5]
text:
Taivaanvahvuus, hepreaksi rakia ('levitetty', syyriassa 'luja'). Suomessa ei ole vastaavaa käsitettä. Se tarkoittaa sekä ilmakehää, jossa linnut lentävät, että avaruutta eli tilaa, jossa taivaankappaleet ovat, siis maanpinnan yläpuolella olevaa tilaa, taivasta (<a class='B' href='B:10 1:8'>1 Moos. 1:8</a>). Taivaanvahvuuden yläpuolella on Herran kirkkauden ajaton ja paikaton taivaallinen valtaistuin, <a class='B' href='B:330 1:26'>Hes. 1:26</a>, <a class='B' href='B:330 10:1'>10:1</a>.


marker: [6]
text:
Kohdan <a class='B' href='B:10 1:7'>1 Moos. 1:7</a>:n johdosta Hirschberger Bibel, ja Gesenius, Handwörterbuch 11. painos 1890 s. 804: Kosteus, pilvet, sumu, sateet, lumi jne. Myös Baier-C.F.W. Walther, Compendium theol. positivae II,s. 84s.


marker: [8]
text:
"Totisesti kuoltava", KR -38: "kuolemalla kuoleman". Samanlainen rakenne on <a class='B' href='B:10 15:13'>1 Moos. 15:13</a> "tiedä totisesti".


marker: [15]
text:
Hepreassa osa päivää tai osa vuotta lasketaan tavallisesti täydeksi päiväksi tai vuodeksi. Vrt. Jeesuksen haudassaoloaika.


marker: [16]
text:
"Jumalan pojat" on samanlainen heprealainen rakenne kuin Aabrahamin pojat tai Israelin pojat, eli "Aabrahamin lapset" ja "israelilaiset". Termi viittaa siis niihin, jotka tunnustautuivat Jumalan lapsiksi. "Ihmisten tyttäret" olivat vastaavasti epäuskoisten tyttäriä.


marker: [19]
text:
Heprean olam tarkoittaa joko hyvin pitkää aikaa tai koko Vanhan liiton kestävää aikaa tai ikuisuutta.


marker: [29]
text:
Saarai = minun ruhtinattareni. Saara = kuningatar, ruhtinatar. Niin kuin Aabrahamista tuli koko Vanhan liiton Kirkon isä, samoin Saaraista, perheen äidistä, tuli Kirkon äiti.


marker: [38]
text:
S. o. valan kaivo, myös seitsenkaivo. Seitsemän on Raamatussa täydellisyyden ja täyden määrän luku, erityisesti Jumalan täydellisen olemuksen ja täydellisten tekojen luku (seitsemän luomispäivää, seitsemän Jumalan henkeä ym.). Silloin voi hyvin ymmärtää, että totuuden vahvistavasta valasta on käytetty "seitsemästä" johdettua sanaa.


marker: [42]
text:
Esikoisuus sisälsi pappeuden ja kuninkuuden, mutta sen myötä Jumala toteutti myös Messias-linjan valintansa.


marker: [72]
text:
S. o. eunukki, mikä selittää hänen vaimonsa kiinnostusta Joosefiin. Potifar oli saanut korkean virkansa avioitumisensa jälkeen. Varainhoitajat ja eräät muut virkamiehet olivat eunukkeja. Vrt. <a class='B' href='B:510 8:27'>Apt. 8:27</a>.


marker: [76]
text:
Manasse muistuttaa hepreassa unohtamista merkitsevää sanaa, Efraim taas tulee sanasta parah, olla hedelmällinen.


marker: [77]
text:
Lutherin mukaan kyseinen heprean sana ei tässä merkitse juopumista, vaan "kyllikseen syömistä ja juomista." Ks. Luther, Ensimmäisen Mooseksen kirjan selitys 41–50, s. 218.


marker: [3]
text:
Nämä sanat ovat Lutherin käännöksessä suluissa tässä kohden ilmeisesti viitteen tapaan, sillä niitä ei ole alkutekstissä.


marker: [4]
text:
Hepreassa on tässä verbi jada, 'tuntea', 'tuntea omakseen', 'tietää', 'pitää huolta', myös 'yhtyä' avioyhteydestä.


marker: [8]
text:
Herra eli JHVH. Nimi esiintyy ensi kerran Raamatussa <a class='B' href='B:10 2:4'>1 Moos. 2:4</a>:ssä. Siinä Mooses käyttää sitä taivaan ja maan Luojasta.


marker: [9]
text:
Paavalin <a class='B' href='B:620 3:8'>2 Tim. 3:8</a> mainitsemat Jannes ja Jambres olivat juutalaisen perimätiedon mukaan nämä Mooseksen vastustajat.


marker: [10]
text:
Tämän luvun käännös on tehty masoreettisesta tekstistä. KR-38, KJV ja Synodaalinen käännös seuraavat Septuagintaa, kuten myös Vulgata.


marker: [19]
text:
Raamatun mukaan käskyjä on "kymmenen sanaa" (<a class='B' href='B:20 34:8'>2 Moos. 34:8</a>), "kymmenen käskysanaa" (<a class='B' href='B:50 4:13'>5 Moos. 4:13</a>). Niiden numeroiminen ja järjestys on ehdonvallan asia. Ne esiintyvät Raamatussa vaihtelevassa järjestyksessä.


marker: [20]
text:
Uhreja oli kahta päälajia: sovitusuhreja ja kiitosuhreja. Rauhanuhri oli kiitosuhri saadusta rauhasta Jumalan kanssa, <a class='B' href='B:30 7:12'>3 Moos. 7:12</a>. Luther kääntää sen kiitosuhriksi, mutta Synodaalinen käännös sananmukaisesti rauhanuhriksi, samoin LXX ja KJV, A Conservative Version ym.


marker: [25]
text:
Näkyleivät olivat esille pantavia leipiä ja tarkoitetut kansan kiitosuhriksi Herralle ja pappien ravinnoksi.


marker: [26]
text:
Enkelit ovat läsnä kokoontuneessa seurakunnassa ja sen suojana. Vrt. <a class='B' href='B:290 61:1'>Jes. 61</a>. <a class='B' href='B:530 11:10'>1 Kor. 11:10</a>. <a class='B' href='B:650 1:14'>Hepr. 1:14</a>. <a class='B' href='B:650 12:22'>12:22</a>. <a class='B' href='B:670 1:12'>1 Piet. 1:12</a>.


marker: [27]
text:
Alttarin sarvet olivat turvapaikka. Vrt. <a class='B' href='B:110 1:50'>1 Kun. 1:50s</a>. <a class='B' href='B:490 1:69'>Luuk. 1:69</a>.


marker: [30]
text:
Rintakilvessä oli uurim ja tummim (ks. jae 30), joilla ylipappi kysyi Jumalan ratkaisua epäselvissä tapauksissa. Se oli Jumalan asettaman ihmeen väline.


marker: [33]
text:
Heilutuksen tarkoituksena oli osoittaa, että uhri annettiin Herralle ja palautettiin vasta sen jälkeen uhraajalle.


marker: [1]
text:
Pappien perheillä naiset mukaan lukien oli oikeus syödä tiettyjä papeille annettuja ruokia. <a class='B' href='B:30 10:14'>3 Moos. 10:14</a>.


marker: [2]
text:
Uurim (valot) ja tummim (täydellisyydet) olivat välineitä, joilla Jumala antoi vastauksen ihmeteon tapaan.


marker: [3]
text:
'Märehtiminen' on tässä laajassa merkityksessä. Se tarkoittaa joko suun edestakaista liikettä tai sitä, että jänis "nostaa" (heprean märehtiä-sanan merkitys) papanoita maasta ja syö niitä.


marker: [4]
text:
Käsite 'spitaali' tarkoittaa Raamatussa erilaisia ja erinäköisiä ilmiöitä, joita voi esiintyä sekä ihmisen iholla että kuolleen materiaalin pinnalla. Siinä ei ole kysymys terveydestä/sairaudesta, vaan puhtaudesta ja saastaisuudesta. Alkukieli ei käytä siitä sairauteen liittyviä termejä israelilaisista, kylläkin Naemanista, joka oli pakana ja jota seremonialaki ei koskenut.


marker: [1]
text:
Kysymyksessä oli Herran sana, jolla hän lupautui ihmeen tapaan osoittamaan syyllisyyden tai syyttömyyden.


marker: [4]
text:
Kuusilaiset olivat Haamin sukua. Israelin kansassa ja muissa seemiläisissä on haamilaista verta. Suvut eivät ole ns. rotupuhtaita. Näin on Jumala hyväksi nähnyt.


marker: [5]
text:
Nimi merkitsee 'pelastaja', 'vapahtaja'. Joosua, Jeesuksen esikuva, vei Israelin Kanaaniin. Joosuan heprealainen nimi on sama kuin Jeesus hepreaksi.


marker: [7]
text:
Bileam oli kotoisin Idästä Eufratin vaiheilta Mesopotamian Petorista. Siellä oli säilynyt oikeaa Messias-uskoa, ja Bileam oli Herran profeetta tässä yhteisössä. Siellä tätä uskoa säilyi aina Jeesuksen syntymään asti. <a class='B' href='B:470 2:2'>Matt. 2:2</a>.


marker: [1]
text:
Tässä jakeessa Jumalan kolmiykseys on ilmaistu lausumalla Jumalan nimi kolmesti: JHVH, Eloheenuu, JHVH.


marker: [8]
text:
Ihmisen uhraaminen polttouhriksi tarkoitti hänen luovuttamistaan Herran palvelukseen, kuten Jeftan tyttären tapaus osoittaa. Katso myös <a class='B' href='B:50 12:31'>5 Moos. 12:31</a>.


marker: [4]
text:
Voideltunsa eli Kristuksen hankkima turvapaikka syntiselle. Silloin Israelilla ei ollut vielä kuningasta.


marker: [6]
text:
Salomon, joka on Kristuksen esikuva kuninkaaksi voideltuna, rauhanruhtinaana ja viisauden (<a class='B' href='B:240 8:1'>Sananl. 8</a>) puolesta.


marker: [11]
text:
Saulin kokema näky oli saatanasta, koska Saul ja koko kansa tunsi Herran kiellon asettua yhteyteen tietäjähenkien kanssa. Vrt. myös <a class='B' href='B:50 13:1-4'>5 Moos. 13:1-4</a>. Tulevaisuuden tietäminen on jossain määrin saatanan vallan rajoissa, ja siksi kuuliaisuus Sanalle on ensisijaisen tärkeää.


marker: [1]
text:
Lesken naiminen oli sen ajan sosiaalihuoltoa, joka usein lankesi kuninkaalle. Vrt. lankousavioliitto.


marker: [4]
text:
Heprean sanalla bet on yhteydestä riippuen eri merkityksiä: 'huone', 'talo', 'palatsi', 'temppeli', 'heimo', 'kansa'.


marker: [1]
text:
Hevoset olivat nopeita eläimiä. Juoksijat olivat jopa hevosia nopeampia viedessään sanan maan eri osiin. <a class='B' href='B:140 30:6'>2 Aik. 30:6</a>,<a class='B' href='B:140 30:10'>10</a>. <a class='B' href='B:220 9:25'>Job 9:25</a>. <a class='B' href='B:190 3:13'>Ester 3:13</a>. <a class='B' href='B:300 51:13'>Jer. 51:13</a>


marker: [9]
text:
Rauhanuhri oli kiitosuhri Jumalan armosta ja rauhasta Jumalan kanssa. Vrt. <a class='B' href='B:130 16:41'>1 Aik. 16:41</a>.


marker: [10]
text:
Messias, Voideltu eli Kristus ja Profeetta ovat tässä ja <a class='B' href='B:230 105:14'>Ps. 105:14</a>:ssä yksikössä. Koko Israelin historian ajan oli kysymys luvatun Messiaan varjeltumisesta syntymään ajallaan.


marker: [14]
text:
S.o. rauha. Kristus, meidän rauhamme, on ennustuksen lopullinen, varsinainen täyttymys, josta kuningas Salomo oli esikuva.


marker: [15]
text:
Viittaa Messiaaseen, joka Daavidin Poikana on Israelin kuninkuuden ikuinen ja viimeinen laillinen perillinen.


marker: [4]
text:
S.o. kiitoslaakso. Heprean barak merkitsee sekä siunaamista, kiroamista että kiittämistä. Ennen ruokailua ruoka "siunattiin" eli siitä kiitettiin. Vrt. <a class='B' href='B:480 14:23'>Mark. 14:23</a>. <a class='B' href='B:530 11:24'>1 Kor. 11:24</a>.


marker: [2]
text:
Joosian aikana löytynyt Mooseksen kirjoittama kirja oli koko Pentateukki eli 1–5 Moos., koska asiat, joihin siitä puhuttaessa viitataan, esiintyvät eri puolilla Pentateukkia.


marker: [3]
text:
Nehemian rukoukset tähtäävät siihen, että Jumala antaisi hänen työnsä menestyä ja kestää. Hän ei rukoile armoa itselleen tekojensa nojalla.


marker: [1]
text:
Hoviherrat olivat virkamiehiä, joista oli tehty eunukkeja luotettavuuden tähden, etteivät he voisi punoa juonia perillistensä hyväksi.


marker: [3]
text:
Aš on eräs tähtikuvio, joidenkuiden mukaan Seulaset. Kiima on hyvin suurella todennäköisyydellä Saturnus ja Kesil Mars.


marker: [4]
text:
Rahab oli hirviö, johon verrattiin voimakkaita vastustajia, myöhemmin myös Egyptiä. <a class='B' href='B:290 30:7'>Jes. 30:7</a>.


marker: [1]
text:
Laki, tora, on perusmerkitykseltään 'opetus'. Se voi sisältää sekä lain että evankeliumin. "Herran laki" viittaa kirjoitettuun Jumalan sanaan.


marker: [4]
text:
Sananmukaisesti: "sinä teet hänet vähäksi aikaa Jumalasta puuttuvaksi". Jeesuksen sana "hylkäsit" ristillä antaa tälle vaikealle kohdalle selityksen.


marker: [8]
text:
Hepreassa virkaa ja arvoa koskevat nimet ovat välistä, kuten tässä, feminiinejä, vaikka viranhaltijat ovat miehiä.


marker: [18]
text:
Tässä "jumalat" tarkoittavat niitä, jotka ovat syntyneet Jumalasta tai saaneet virkansa häneltä, kuten Jumalan lapsia, enkeleitä ja esivallan edustajia. <a class='B' href='B:230 82:6'>Ps. 82:6</a>. <a class='B' href='B:500 10:35'>Joh. 10:35</a>.


marker: [1]
text:
Kuri tarkoittaa tässä Jumalan sanan opetuksella ja kasvatuksella asetettavia rajoja. Voidaan kääntää myös sanoilla 'kasvatus', 'opetus'.


marker: [3]
text:
'Palvelijat' on hepreassa tässä feminiini, mutta tarkoittaa miehisiä palvelijoita. Ks. mainio Hirschbergische Bibel, s. 675.


marker: [4]
text:
Viskin oli viljan puhdistamiseen käytetty lapiomainen väline. Sillä jyvät heitettiin eteenpäin, jolloin kevyet roskat erottuivat niistä.


marker: [5]
text:
Näin Luther ja Synodaalinen käännös, mutta KJV "purppura". Hepreassa "purppura" ja "kaksi" muistuttavat toisiaan.


marker: [2]
text:
Israelissa oli sääntö, että kaikki nuoret neitoset olivat neitsyitä. Sukupuolielämä aloitettiin vasta häiden jälkeen.


marker: [6]
text:
Profeetta, 'näkijä', näkee Hengessä tulevan tapahtuman. Se on uskolla vastaanotettava merkki, <a class='B' href='B:290 7:11'>Jes. 7:11</a>, Messiaan neitseellinen syntymä. Se on sen lupauksen <a class='B' href='B:10 3:15'>1 Moos. 3:15</a> täyttymys, johon Jumalan kansa turvasi alusta asti. Lupaus toteutuu vastustuksesta huolimatta.


marker: [7]
text:
Voi ja hunaja olivat autioituneen maan tuotteita. Se, mitä sanotaan "voiksi", oli hapantunutta maitoa, kokkelipiimää voinokareineen.


marker: [12]
text:
Kullanhakumatka Oofiriin kesti yli vuoden ja tapahtui kolmen eri vuoden aikana. Oofir lienee sijainnut Intiassa.


marker: [16]
text:
Vanha Tyyro sijaitsi mantereella. Uusi Tyyro oli rikas foinikialainen saarivaltio Välimeressä Palestiinan rannalla ja valloittamaton Aleksanteri Suuren aikaan asti.


marker: [28]
text:
Hengen antaminen jonkun "päälle" viittaa opetusvirkaan ja Jumalan antamaan opetettavaan sanaan. <a class='B' href='B:500 8:40'>Joh. 8:40</a>.


marker: [30]
text:
Alttarin sai rakentaa vain maasta tai luonnonkivistä, <a class='B' href='B:20 20:25'>2 Moos. 20:25</a>.


marker: [9]
text:
Se profeetta Jeremian sana, johon <a class='B' href='B:470 27:9'>Matt. 27:9</a> viittaa on voinut olla näissä asiakirjoissa.


marker: [13]
text:
Tässä luvussa Jeremia palaa ajassa taaksepäin Baabelin hävityksestä Jerusalemin hävitykseen. Jeremia ei siis kuvaa tapahtumia aikajärjestyksessä.


marker: [3]
text:
Sapatti annettiin vain Israelille. Pakanoilla sitä ei ollut eikä heitä syytetä sapatin rikkomisesta.


marker: [5]
text:
Tämä on voinut toteutua vain Kristus-kuninkaan aikana hengellisellä tavalla Uudessa liitossa, sillä Israelilla ei ollut enää kuningasta Baabelin vankeuden jälkeen.


marker: [2]
text:
Hepreassa sana "kala" ei ole nykyaikainen biologinen käsite, vaan se voi merkitä, kuten tässä, myös muuta merieläintä.


marker: [3]
text:
Kreikan sana metanoia on suomeksi 'mielenmuutos'. Se tarkoittaa samaa kuin kääntymys, paluu ja parannus.


marker: [5]
text:
Viskin on heittolapio, jolla puidut jyvät puhdistetaan heittämällä niitä eteenpäin. Silloin jyvät menevät kauemmaksi, mutta kevyet ruumenet ja roskat jäävät lähemmäksi.


marker: [6]
text:
Dekapoli oli kymmenen kaupungin muodostama alue Jordanin itäpuolella Genetsaretin järvestä kaakkoon.


marker: [9]
text:
Spitaalinen ei ole Raamatussa lääketieteellinen termi, vaan liittyy seremonialain saastaisuussäädöksiin ja voi merkitä muutakin kuin lepraa.


marker: [13]
text:
Beelsebub = perkele, kärpästen herra oli ekronilaisten oraakkelijumala. Beelsebul, <a class='B' href='B:480 3:22'>Mark. 3:22</a>, saastaisten henkien herra.


marker: [15]
text:
Kun Pyhä Henki on vakuuttanut ihmisen totuudesta, mutta ihminen on sen pilkaten hylännyt, hän on lopullisesti paatunut eikä häntä voida enää uudistaa parannukseen. Tämä synti kohdistuu siis Pyhän Hengen virkaan.


marker: [23]
text:
Toinen aikakirja oli Vanhan testamentin kaanonin viimeinen kirja juutalaisilla Talmudin Baba Bathran lisäyksen mukaan. Siinä kerrotaan Sakariaan kuolemasta. Talmud sisälsi juutalaisia tekstejä ja ohjeita.


marker: [26]
text:
Jeremia on mahdollisesti lausunut nämä sanat niissä asiakirjoissa, jotka hän käski panna saviastiaan, <a class='B' href='B:300 32:14'>Jer. 32:14s</a>.


marker: [6]
text:
Legioonia oli historian aikana roomalaisilla eri kokoisia. Augustuksen aikana legioonaan kuului 6826 miestä.


marker: [10]
text:
Nuorilla miehillä tarkoitetaan tässä sotilaita kuten <a class='B' href='B:90 21:3'>1 Sam. 21:3</a>,<a class='B' href='B:90 21:5'>5</a> ja <a class='B' href='B:100 2:14'>2 Sam. 2:14</a>.


marker: [2]
text:
Vapahtaja-nimi tarkoittaa vapauttajaa ja pelastajaa, nimittäin synnistä, kuolemasta ja perkeleen vallasta.


marker: [5]
text:
Otollinen vuosi oli riemuvuosi, jolloin orjat saivat vapauden ja kaikki saivat palata perintömaalleen.


marker: [10]
text:
Alkukieli käyttää tässä ja monessa muussa kohdassa saarnaviran haltijoista sanaa doulos, orja, ja korostaa siten palvelijalle virassa kuuluvaa ehdotonta kuuliaisuutta Sanalle.


marker: [1]
text:
Pyhän Hengen tuleminen "päälle" ei tarkoita Pyhän Hengen asettumista sydämeen uskon myötä, vaan saarnavirkaa tai voimatekoja.


marker: [5]
text:
Tähän lukuun ei sisälly Egyptissä ollut Joosef poikineen, mutta kylläkin Kanaanista tulleet Jaakobin miniät.


marker: [1]
text:
Alkukieli käyttää tässä ja monessa muussa kohdassa saarnaviran haltijoista sanaa doulos, orja, ja korostaa siten palvelijalle virassa kuuluvaa ehdotonta kuuliaisuutta Herralle.


marker: [2]
text:
Kysymyksessä ei ole Jumalan olemuksellinen, iankaikkinen vanhurskaus, vaan Jumalan edessä kelpaava lahjavanhurskaus eli Kristuksen meitä ihmisiä varten ansaitsema vanhurskaus.


marker: [3]
text:
Kreikan sanalle kaukhesis ja vastaavalle verbille on vakiintunut merkitykseksi 'kerskaaminen', 'kerskata'. Näillä sanoilla ilmaistaan Raamatussa sekä myönteisiä että kielteisiä asioita. Myönteisessä mielessä ne merkitsevät useimmissa tapauksissa kiitollista mielialaa ja Jumalan ylistämistä hänen lahjoistaan. Kielteisessä merkityksessä ne tarkoittavat omakehua, ylvästelyä ja rehentelyä.


marker: [6]
text:
Kreikaksi kata ten analogian eli uskon analogian mukaan, toisin sanoen uskon kanssa sopusoinnussa. Mikään selitys ei saa olla ristiriidassa selkeissä raamatunkohdissa lausuttua oppia vastaan.


marker: [1]
text:
Niin sanotut jumalat olivat myös niitä, jotka toimivat Jumalan antamassa virassa. <a class='B' href='B:230 82:6'>Ps. 82:6</a>. <a class='B' href='B:500 10:35'>Joh. 10:35</a>. Heitäkään ei saanut palvoa.


marker: [2]
text:
Luita ei kuitenkaan rikottu, ks. <a class='B' href='B:20 12:46'>2 Moos. 12:46</a>. <a class='B' href='B:40 9:12'>4 Moos. 9:12</a>. <a class='B' href='B:500 19:36'>Joh. 19:36</a>.


marker: [5]
text:
Paavali käyttää kreikalle mahdollista sanaa "ruumis" sekä kasveista että taivaankappaleista, mikä ei sovi suomenkieleen, mutta käännöksessä on haluttu säilyttää apostolin vertauskuva.


marker: [1]
text:
Kreikan vastaava sana voi merkitä sekä ahdistusta että ahdinkoa, <a class='B' href='B:540 7:5'>2 Kor. 7:5</a>.


marker: [1]
text:
Sääntö eli kaanon on opin muoto (<a class='B' href='B:520 6:17'>Room. 6:17</a>) eli Jumalan sanan totuus, ja seurakunnan tulee olla siinä yksimielinen.


marker: [1]
text:
Kreikan grafe, Raamattu, on Raamatussa yleiskäsite kaikelle kirjoitukselle, joka oli syntynyt tai syntyi Pyhän Hengen vaikutuksesta ja jota käytetään erisnimen tavoin. Koska kirjoitettu teksti muodostuu sanoista, kysymyksessä on sanainspiraatio. Se on ihme eikä ole järkiperäisesti selitettävissä.


marker: [3]
text:
Tähän aikaan ja tähän maailmaan sidotun käskyn voimasta, vastakohtana taivaallinen uusi, hengellinen kirkkauden maailma.


marker: [1]
text:
Suomen sanat kateus, kiivaus, mustasukkaisuus ja omastaan kiinnipitäminen voidaan alkukielissä ilmaista tällä samalla sanalla.


marker: [1]
text:
Tässä on kreikan sana sarks, joka merkitsee yhteydestä riippuen sekä ruumista että lihaa Vt:n bašar sanan esikuvan mukaan. Bašar = ruumis esim. L. l. 12:12.


marker: [1]
text:
Kysymyksessä on tahallinen synti. Perisynti ja ns. heikkouden synnit ovat yhä todellisuutta uskovissa. <a class='B' href='B:690 1:8'>1 Joh. 1:8</a>.


marker: [1]
text:
Olennot ovat tässä ilmeisesti kerubeja. He ovat Jumalan kaitselmuksen toimeenpanijoita ensimmäisen uskonkappaleen alueella evankeliumin levittämistä varten.


